CELEX: 21995D1025(02)
Language: el
Date: 1995-04-13 00:00:00
Title: Απόφαση αριθ. 1/95 του Συμβουλίου Υπουργών ΑΚΕ-ΕΚ της 13ης Απριλίου 1995 σχετικά με τη θέσπιση των μεταβατικών διακανονισμών που απαιτούνται για την εφαρμογή της τέταρτης σύμβασης ΑΚΕ-ΕΟΚ στην Αυστρία, τη Φινλανδία και τη Σουηδία, μέχρι να συναφθεί πρωτόκολλο προσχώρησης

Avis juridique important

|

21995D1025(02)

Απόφαση αριθ. 1/95 του Συμβουλίου Υπουργών ΑΚΕ-ΕΚ της 13ης Απριλίου 1995 σχετικά με τη θέσπιση των μεταβατικών διακανονισμών που απαιτούνται για την εφαρμογή της τέταρτης σύμβασης ΑΚΕ-ΕΟΚ στην Αυστρία, τη Φινλανδία και τη Σουηδία, μέχρι να συναφθεί πρωτόκολλο προσχώρησης  

Επίσημη Εφημερίδα αριθ. L 255 της 25/10/1995 σ. 0017 - 0018

ΑΠΟΦΑΣΗ αριθ. 1/95 ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚ της 13ης Απριλίου 1995 σχετικά με τη  θέσπιση των μεταβατικών διακανονισμών που απαιτούνται για την εφαρμογή της τέταρτης σύμβασης  ΑΚΕ-ΕΟΚ στην Αυστρία, τη Φινλανδία και τη Σουηδία, μέχρι να συναφθεί πρωτόκολλο προσχώρησης  (95/428/ΕΚ)ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ, Έχοντας υπόψη: την τέταρτη σύμβαση ΑΚΕ-ΕΟΚ, που υπεγράφη στο Λομέ, στις 15 Δεκεμβρίου 1989, που στο εξής καλείται  «σύμβαση», και ιδίως το άρθρο 358 παράγραφος 3, Εκτιμώντας: ότι η σύμβαση άρχισε να ισχύει την 1η Σεπτεμβρίου 1991 7 ότι οι διατάξεις της σύμβασης δεν εφαρμόζονται στις σχέσεις μεταξύ των κρατών ΑΚΕ και της Αυστρίας,  της Φινλανδίας και της Σουηδίας εφόσον δεν έχει αρχίσει να ισχύει το πρωτόκολλο προσχώρησης των εν  λόγω τριών κρατών μελών της Κοινότητας στη σύμβαση 7 ότι οι διαπραγματεύσεις για το εν λόγω πρωτόκολλο προσχώρησης προχωρούν 7 ότι, μέχρι να αρχίσει να ισχύει το εν λόγω πρωτόκολλο, θα πρέπει τα τρία νέα κράτη μέλη να μπορούν  να συμμετέχουν πλήρως στη σύμβαση από την 1η Ιανουαρίου 1995 και ότι, προς το σκοπό αυτό, θα πρέπει  να θεσπισθούν μεταβατικά μέτρα, με την επιφύλαξη των διατάξεων του πρωτοκόλλου προσχώρησης, ΑΠΟΦΑΣΙΖΕΙ: Άρθρο 1 Η σύμβαση εφαρμόζεται, μεταβατικά, στις σχέσεις μεταξύ των κρατών ΑΚΕ,  αφενός, και της Αυστρίας, της Φινλανδίας και της Σουηδίας, ως νέων κρατών μελών της Κοινότητας,  αφετέρου. Ωστόσο, -  μέχρι να αρχίσει να ισχύει το πρωτόκολλο προσχώρησης, οι εισαγωγές στην Αυστρία, τη Φινλανδία  και τη Σουηδία προϊόντων, καταγωγής των κρατών ΑΚΕ, διέπονται από τις μεταβατικές διατάξεις που  ορίζονται στον κανονισμό (ΕΚ) αριθ. 3360/94  (1) του Συμβουλίου και την απόφαση 94/903/ΕΚΑΧ  (2)  των αντιπροσώπων των κρατών 7 -  οι υπήκοοι και οι εταιρείες ή επιχειρήσεις (κατά την έννοια του άρθρου 274 παράγραφος 2 της  σύμβασης) της Αυστρίας, της Φινλανδίας και της Σουηδίας, καθώς και οι προμήθειες καταγωγής των εν  λόγω κρατών, δεν επιλέγονται για συμμετοχή στις προσκλήσεις υποβολής προσφορών και τις συμβάσεις  που προκηρύσσονται αποκλειστικά από τα Ευρωπαϊκά Ταμεία Ανάπτυξης (ΕΤΑ) στα οποία δεν έχουν  συνεισφέρει τα κράτη των οποίων είναι υπήκοοι ή εταιρείες. Οι παρόντες μεταβατικοί διακανονισμοί δεν πρέπει να θίγουν το περιεχόμενο του πρωτοκόλλου  προσχώρησης. Άρθρο 2 Η παρούσα απόφαση εφαρμόζεται μέχρι την ημερομηνία ενάρξεως ισχύος του πρωτοκόλλου  προσχώρησης της Αυστρίας, της Φινλανδίας και της Σουηδίας στη Σύμβαση ή μέχρι την 31η Δεκεμβρίου  1995, ανάλογα με το ποιά ημερομηνία είναι προγενέστερη. Άρθρο 3 Τα κράτη ΑΚΕ, τα κράτη μέλη και η Κοινότητα υποχρεούνται να λάβουν τα αναγκαία μέτρα για  την εκτέλεση της παρούσας απόφασης, στο βαθμό που τους αφορά. Άρθρο 4 Η παρούσα απόφαση αρχίζει να ισχύει την ημέρα της θέσπισής της. Εφαρμόζεται από την 1η  Ιανουαρίου 1995. Βρυξέλλες, 13 Απριλίου 1995. Για το Συμβούλιο Υπουργών ΑΚΕ-ΕΚ Ο Πρόεδρος J. MOMIS